कॉमेडियन कपिल शर्मा ने एक दिन पहले ही ट्विटर पर गिन्नी चतरथ से अपना रिश्ता स्वीकार किया है। उनके इस अनाउंसमेंट से कुछ घंटों बाद ही खबरें आने लगीं कि ऑस्ट्रेलिया से वापस आने के दौरान कपिल शर्मा फ्लाइट में अपना आपा खो बैठे और उन्होंने अपने शो में डॉक्टर मशहूर गुलाटी और रिंकू भाभी का किरदार निभाने वाले सुनील ग्रोवर के साथ गाली गलौच करते हुए उन पर हाथ भी उठाया था। टाइम्स ऑफ इंडिया की खबर के अनुसार मेलबोर्न और सिडनी में स्टेज शो के बाद वापस लौटने के दौरान एयर इंडिया फ्लाइट में कपिल ने सुनील पर हाथ उठाया था।